27/09/2019 | Administración LocalMunicipal
Abegondo
Anuncio de subvención a entidades

ANUNCIO Mediante a resolución da Alcaldía núm.520/2019, do 23/09/2019, acordouse realizar a convocatoria pública e aprobar as bases para conceder as subvencións correspondentes a entidades sen ánimo de lucro e comisións de festas do Concello de Abegondo. BASES REGULADORAS DA CONVOCATORIA DAS SUBVENCIÓNS A ENTIDADES SEN ÁNIMO DE LUCRO E COMISIÓNS DE FESTAS ANUALIDADE 2019 1. Normativa de aplicación. A presente convocatoria rexerase, ademais de polas disposicións recollidas nesta, polas bases reguladoras das subvencións municipais comprendidas na base 44 de execución do Orzamento Xeral 2019, que foi aprobado inicialmente na sesión celebrada polo Pleno deste concello o día 20 de decembro de 2018, publicado para exposición pública no Boletín Oficial da Provincia núm.246 do día 27 de decembro de 2018 e publicada a aprobación definitiva no BOP núm.16 do 23 de xaneiro de 2019. Así mesmo, réxese pola Lei 9/2007, do 13 de xuño, de subvencións de Galicia e pola Lei 38/2003, do 17 de novembro, xeral de subvencións.2. Obxecto, condicións e finalidade da concesión da subvención. É obxecto das presentes bases regular a concesión mediante concorrencia competitiva, de axudas ás asociacións rexistradas no Rexistro Municipal de Asociacións do Concello de Abegondo e ás comisións de festas organizadoras de festas nas parroquias do municipio, nas seguintes modalidades: a) Para actividades realizadas e adquisición de equipamentos realizados polas asociacións no exercicio 2019 e que segundo os seus estatutos lles son propios. b) Celebración de festas patronais. Enténdense como tales as celebracións do día do patrón da parroquia.3. Créditos orzamentarios. As subvencións que se concedan con cargo á presente convocatoria seranlles imputadas aos créditos previstos nas seguintes partidas: a) Subvencións asociacións: aplicación orzamentaria 334.48002 cunha dotación total de 15.000 €. b) Subvencións festas: aplicación orzamentaria 338.48001 cunha dotación total de 6.000 €. 4. Órgano competente. O órgano colexiado para os efectos do artigo 22 da Lei 38/2003, do 17 de novembro, xeral de subvencións, será a Comisión Avaliadora. O órgano competente para a concesión das subvencións é o alcalde-presidente ou órgano no que delegue.5. Requisitos dos solicitantes para solicitar a subvención. Serán requisitos para participar nas diferentes modalidades da presente convocatoria os seguintes: a) Actividades e equipamentos das asociacións: – Carecer de ánimo de lucro. – Estar inscrita no Rexistro Municipal de Asociacións. – Desenvolver as súas actividades no termo municipal de Abegondo ou desenvolver actividades de interese para o Concello. – Non estar incursa en ningún dos supostos de prohibición previstos no artigo 13.2 da Lei 38/2003, do 17 de novembro, xeral de subvencións. b) Festas patronais: – Carecer de ánimo de lucro. – Desenvolver as súas actividades no termo municipal de Abegondo. – Ter concedido o correspondente permiso do Concello de Abegondo para realizar as festas patronais.6. Condicións. a) Cada asociación só poderá realizar unha solicitude de subvención das reguladas na presente convocatoria ademais das previstas para festas patronais. b) O importe do conxunto de axudas ou subvencións concedidas polas distintas administracións públicas non poderá ser superior ao orzamento presentado da asociación. c) O importe total da subvención solicitada non poderá superar o 80 % do gasto previsto. d) Obriga do reintegro, total ou parcial, da subvención percibida en caso de incumprimento das condicións establecidas para a súa concesión. e) Obriga do beneficiario de facilitar toda a información que lle sexa requirida polos órganos fiscalizadores públicos no exercicio das súas funcións. f) A falta de presentación da documentación xustificativa no prazo previsto nas presentes bases supón a perda subvención concedida.7. Documentación. a) Actividades e equipamento das asociacións: Solicitude no modelo normalizado e que incluirá: – Memoria explicativa da actividade que se vai subvencionar, data de realización da actividade, importe da subvención solicitada, número de persoas que se benefician da axuda e número de asociados en activo. – Emprego ou non da lingua galega na actividade da asociación. – Número de inscrición da asociación no Rexistro de Asociacións do Concello de Abegondo. – Detalle do orzamento estimativo dos gastos. – Autorización para a obtención das certificacións de estar ao corrente coa Axencia Estatal de Administración Tributaria e coa Tesourería da Seguridade Social. No caso de non autorizar a consulta de datos deberá presentar os certificados correspondentes. – Declaración de non estar incurso/a en ningunha das circunstancias previstas no artigo 13 de la Lei 38/2003, do 17 de novembro, xeral de subvencións e de non estar incurso/a en ningunha clase de inhabilitación para a obtención de axudas prevista no artigo 10 da Lei 9/2007, do 13 de xuño, de subvencións de Galicia (anexo I). – Certificación do acordo de nomeamento dos membros da Xunta Directiva da asociación con expresión do nome, DNI e cargo (anexo II). – Certificación bancaria do número de conta a nome da asociación. b) Festas patronais: Se o solicitante está constituído como asociación deberá presentar a solicitude no modelo normalizado e que incluirá: – Nome das festas patronais, datas de celebración e programa das festas. – Detalle do orzamento estimativo dos gastos. – Autorización para a obtención das certificacións de estar ao corrente coa Axencia Estatal de Administración Tributaria e coa Tesourería da Seguridade Social. No caso de non autorizar a consulta de datos deberá presentar os certificados correspondentes. – Declaración de non estar incurso/a en ningunha das circunstancias previstas no artigo 13 de la Lei 38/2003, do 17 de novembro, xeral de subvencións e de non estar incurso/a en ningunha clase de inhabilitación para a obtención de axudas prevista no artigo 10 da Lei 9/2007, do 13 de xuño, de subvencións de Galicia (anexo I). – Certificación do acordo de nomeamento dos membros da Xunta Directiva da asociación con expresión do nome, DNI e cargo (anexo II). – Certificación bancaria do número de conta a nome da asociación. Se o solicitante non está constituído como asociación deberá presentar a solicitude no modelo normalizado e que incluirá: – Nome das festas patronais, datas de celebración e programa das festas. – Detalle do orzamento estimativo dos gastos. – Autorización para a obtención das certificacións de estar ao corrente coa Axencia Estatal de Administración Tributaria e coa Tesourería da Seguridade Social. No caso de non autorizar a consulta de datos deberá presentar os certificados correspondentes. – Declaración de non estar incurso/a en ningunha das circunstancias previstas no artigo 13 de la Lei 38/2003, do 17 de novembro, xeral de subvencións e de non estar incurso/a en ningunha clase de inhabilitación para a obtención de axudas prevista no artigo 10 da Lei 9/2007, do 13 de xuño, de subvencións de Galicia (anexo III). – Escrito subscrito polos integrantes da comisión nomeando representante para os efectos de trámites administrativos e de recepción do importe da subvención (anexo III). – Certificado da conta bancaria a nome do representante da comisión designado para o cobro da subvención. c) No caso de que a documentación non variase en relación coa presentada nas convocatorias anteriores, con base no artigo 28.3 da Lei 39/2015, do 1 de outubro, do procedemento administrativo común das administracións públicas, non terá a obriga de achegar: – Certificación do acordo de nomeamento dos membros da Xunta Directiva da asociación con expresión do nome, DNI e cargo. – Certificación bancaria do número de conta a nome da asociación/representante comisión.8. Lugar e prazo de presentación de solicitudes. a) As solicitudes formuladas polas persoas xurídicas deberán ser presentadas a través de medios electrónicos, de acordo co artigo 14.2 da Lei 39/2015, do 1 de outubro, do procedemento administrativo común das administracións públicas. As persoas físicas poderán elixir se presentan a solicitude a través de medios electrónicos ou non, de acordo co artigo 14.1 da Lei 39/2015, do 1 de outubro, do procedemento administrativo común das administracións públicas. As solicitudes deberán presentarse a través da sede electrónica do Concello de Abegondo https://sede.abegondo.es/, no Rexistro Electrónico Común https://rec.redsara.es/registro/action/are/acceso.do, ou nos lugares de presentación que determina o artigo 16 da Lei 39/2015, do 1 de outubro, do procedemento administrativo común das administracións públicas. O prazo de presentación de solicitudes estará aberto durante 20 días hábiles dende o día seguinte á publicación do extracto da convocatoria de subvencións na Base Nacional de Subvencións. b) Se a solicitude non comprendese algúns dos puntos previstos nos apartados anteriores, requiriráselle por escrito ao solicitante para que emende os defectos observados no prazo máximo de dez días, quedando apercibido de que de non facelo así teráselle por desistido na súa petición e arquivaranse as actuacións sen máis trámite, conforme ao previsto no artigo 68 da da Lei 39/2015, do 1 de outubro, do procedemento administrativo común das administracións públicas.9. Resolución. A concesión da subvención realizarase en réxime de concorrencia competitiva, por Resolución da Alcaldía logo da proposta da Comisión Avaliadora, no prazo máximo de 3 meses desde a finalización do prazo para a presentación de solicitudes. Poderán resolverse por separado as subvencións a asociacións e comisións de festas. a) A Comisión Avaliadora estará composta por: Comisión avaliadora para as solicitudes de asociacións de tipo veciñal, cultural, recreativo, educativas, ANPAS: Presidente: José Antonio Santiso Miramontes ou concelleiro/a no/a que delegue. Vogal: Francisca Bestilleiro Roel. Vogal: Luis Constante Freire Pérez de Juan. Vogal: María del Mar Carro López. Vogal: María Beatriz Fernández Vázquez. Secretario: José Antonio Varela Doval. Comisión avaliadora para as solicitudes de clubs deportivos e asociacións deportivas: Presidente: José Antonio Santiso Miramontes ou concelleiro/a no/a que delegue. Vogal: Gustavo Manuel Quindimil Gómez. Vogal: Luis Constante Freire Pérez de Juan. Vogal: María Isabel Rodríguez López. Vogal: Daniel Miguel González Fernández. Secretario: José Antonio Varela Doval. Comisión avaliadora para as festas patronais: Presidente: José Antonio Santiso Miramontes ou concelleiro/a no/a que delegue. Vogal: Francisca Bestilleiro Roel. Vogal: Luis Constante Freire Pérez de Juan. Vogal: María del Mar Carro López. Vogal: María Beatriz Fernández Vázquez. Secretario: José Antonio Varela Doval. b) Valoración das solicitudes. Actividades e equipamento das asociacións de tipo veciñal, cultural, recreativo, educativo,. Atenderase aos seguintes criterios: Número de socios/as: ata 3 puntos. Interese municipal das actividades: ata 10 puntos. Realización de actividades dirixidas á formación e dinamización no ámbito xuvenil: ata 5 puntos. Emprego da lingua galega: 2 puntos. Actividades e equipamento de clubs deportivos e asociacións deportivas. Atenderase aos seguintes criterios: Número de socios/as: ata 3 puntos. Interese municipal das actividades: ata 10 puntos. Categoría deportiva na que se desenvolve a actividade deportiva e recoñecementos e/ou premios deportivos obtidos pola entidade durante a anualidade: ata 5 puntos. Emprego da lingua galega: 2 puntos. Festas patronais: As solicitudes de festas percibirán unha subvención de importe ata 300 €. c) Notificación/Publicación: unha vez resolta a convocatoria será notificada a través do taboleiro de anuncios da Casa do Concello e do taboleiro de anuncios da sede electrónica do Concello de Abegondo https://sede.abegondo.es/A publicación das resolucións neste procedemento substituirá as notificacións persoais, tendo os mesmos efectos ao contar co contido esixido no artigo 45 da Lei 39/2015. d) Contra a desestimación expresa ou presunta das solicitudes presentadas poderán presentarse os recursos que procedan.10. Xustificación e pago. a) O prazo para a presentación da documentación xustificativa estará aberto ata o día 5 de decembro de 2019. b) Os gastos xustificativos da subvención deben axustarse ás actividades solicitadas. c) O importe das subvencións concedidas, en ningún caso, poderá ser de tal contía que, en concorrencia con subvencións ou axudas doutras administracións públicas ou entidades privadas supere o custo da actividade subvencionada. d) A cantidade concedida non poderá ser superior ao 80% da cantidade xustificada. e) Se o importe da cantidade xustificada é inferior á cantidade que corresponda aplicando esta porcentaxe, a axuda reducirase proporcionalmente. f) Documentación que debe presentar segundo os modelos normalizados: Actividades das asociacións: – Certificación na que se acredite que os gastos xustificados se realizaron nas actividades subvencionadas. – Certificación na que se acredite que o importe das axudas públicas ou privadas obtidas para a actividade subvencionada non supera o importe do gasto total que supuxo a actividade. – Certificado coa relación detallada dos gastos, indicando o número de factura, a data da factura ou documento equivalente, nome e CIF do provedor, concepto, data do pagamento e importe. – Facturas orixinais ou fotocopia compulsadas a nome da entidade ou documentos equivalentes. Festas patronais: No caso de que o solicitante estea constituído como asociación seralle de aplicación o exposto para estas. No caso de que o solicitante non estea inscrito como asociación: – Declaración xurada do representante na que se acredite que o gasto reflectido nestas se dedicou á actividade obxecto da subvención. – Declaración xurada na que se acredite que o importe das axudas públicas ou privadas obtidas para a actividade subvencionada non supera o importe do gasto total que supuxo a actividade. – Declaración cos relación detallada dos gastos, indicando o número de factura, a data da factura ou documento equivalente, nome e CIF do provedor, concepto, data do pagamento e importe. – Facturas orixinais ou fotocopias compulsadas a nome do representante da comisión ou documentos equivalentes. O pago realizarase no prazo dun mes desde a aprobación da xustificación.11. Fin da vía administrativa. O acto de resolución da subvención esgota a vía administrativa. De acordo co que dispón o artigo 123 da Lei 39/2015, do 1 de outubro, do procedemento administrativo común das administracións públicas, poderá interpoñerse recurso potestativo de reposición ante o alcalde deste concello, no prazo dun mes que contará dende o día seguinte de recibir a notificación, ou ben directamente recurso contencioso administrativo ante o Xulgado do Contencioso-Administrativo da Coruña. Disposición adicional Para os efectos de salvagarda do dereito dos participantes na presente convocatoria á protección dos seus datos de carácter persoal, nos termos previstos na Lei orgánica 15/1999, do 13 de decembro, de protección de datos de carácter persoal, faise constar que os datos das subvencións concedidas deben quedar incorporadas ao Rexistro Público de Subvencións. Abegondo, 23 de setembro de 2018. O alcalde José Antonio Santiso Miramontes